**Taushetserklæring/Teielovnad**

|  |  |
| --- | --- |
| Navn/Namn  Mirko Sekulić | Fødselsnummer (11 sifre) |
| Virksomhet/Verksemd (organisasjonsnummer)  Dfind Consulting AS - 922 073 902 | |

|  |  |
| --- | --- |
| ***Jeg forstår***   * at jeg i mitt arbeid vil/kan få kjennskap til forhold av betydning for rikets sikkerhet, og at dette krever ansvarsfølelse og lojalitet til de plikter som påhviler meg i tjenesten. * at brudd på taushetsplikten kan medføre straffansvar og avskjed. * at taushetsplikten gjelder også etter at jeg har sluttet i tjenesten. * at lovene og reglene som omtales i denne taushetserklæringens vedlegg ikke uttømmende regulerer min taushetsplikt.   ***Jeg forplikter meg til***   * å ha kunnskap om de til enhver tid gjeldende lover og regler som er av betydning for taushetsplikten. * å overholde aktuelle lovbestemmelser og sikkerhetsregler. * ikke å omtale / gi tilgang til sikkerhetsgraderte saker/opplysninger til andre enn de som er klarert og autorisert for aktuell beskyttelsesgrad, og som dessuten har tjenstlig behov for å få kjennskap til saken/opplysningene. * å hindre at uvedkommende får kjennskap til sikkerhetsgradert informasjon. * å vise aktsomhet i min omtale av ugraderte tjenestesaker og andre arbeidsmessige forhold både i og utenfor tjenesten. | ***Eg forstår***   * at eg i arbeidet mitt vil/kan få kjennskap til tilhøve av tyding for tryggleiken til riket, og at dette krev ansvarskjensle og lojalitet til dei pliktene som kviler på meg i tenesta. * at brot på teieplikta kan medføre straffansvar og avskjed. * at teieplikta gjeld òg etter at eg har slutta i tenesta. * at lovane og reglane som vert omtalte i denne teielovnaden sitt vedlegg ikkje uttømmande regulerer teieplikta mi.   ***Eg forpliktar meg til***   * å ha kunnskap om dei til kvar tid gjeldande lovane og reglane som er av tyding for teieplikta. * å overhalde aktuelle lovføresegner og tryggleiksregler. * ikkje å omtale / gje tilgjenge til tryggleiksgraderte sakar/opplysningar til andre enn dei som er klarerte og autoriserte for vedkomande vernegrad, og som dessutan har tenestleg behov for å få kjennskap til saka/opplysningane. * å hindre at uvedkomande får kjennskap til tryggleiksgradert informasjon. * å vise aktsemd i omtala mi av ugraderte tenestesaker og andre arbeidsmessige tilhøve både i og utanfor tenesta. |

|  |  |
| --- | --- |
| Sted/Stad og dato | Underskrift |

**Utdrag av de mest relevante lovbestemmelsene**

**Lov om nasjonal sikkerhet (sikkerhetsloven)**

§ 5-4. Tilgang til og taushetsplikt med hensyn til sikkerhetsgradert informasjon Sikkerhetsgradert informasjon skal bare overlates til personer som har tjenstlig behov og er autorisert for tilgang til slik informasjon. Alle som får tilgang til sikkerhetsgradert informasjon som ledd i arbeidet eller tjenesten for en virksomhet som omfattes av loven, har taushetsplikt om innholdet. Taushetsplikten gjelder også etter at arbeidet eller tjenesten er avsluttet.

§ 6-6. Kommunikasjons- og innholdskontroll av informasjonssystemer (første til fjerde ledd) Virksomheten kan be sikkerhetsmyndigheten kontrollere om virksomhetens informasjonssystemer behandler sikkerhetsgradert informasjon utover det systemets sikkerhetsgodkjenning tillater. Virksomhetens ansatte skal orienteres om at slike kontroller kan forekomme. Sikkerhetsmyndigheten kan gjennomføre kontrollen ved å avlytte og avlese informasjon som behandles i eller sendes mellom informasjonssystemer. Kontrollen skal ikke omfatte privat kommunikasjon eller kommunikasjon med virksomheter som ikke er omfattet av loven. Fanger kontrollen likevel opp slik kommunikasjon, skal kontrollen straks opphøre, og informasjon som kontrollen har gitt tilgang til, skal slettes. Alle som får tilgang til informasjon som nevnt i tredje ledd i forbindelse med arbeid eller tjeneste for sikkerhetsmyndigheten, har taushetsplikt om innholdet.

§ 11-4. Straff (andre og fjerde ledd) Den som forsettlig eller grovt uaktsomt bryter taushetsplikt etter § 5-4 andre ledd eller § 6-6 femte ledd (E.G. § 6-6 fjerde ledd), straffes med bot eller fengsel inntil 1 år eller begge deler, hvis ikke forholdet går inn under en strengere straffebestemmelse. Forsøk på overtredelser som nevnt i første til tredje ledd straffes på samme måte.

**Lov om behandlingsmåten i forvaltningssaker (forvaltningsloven)**

§ 13. (taushetsplikt) Enhver som utfører tjeneste eller arbeid for et forvaltningsorgan, plikter å hindre at andre får adgang eller kjennskap til det han i forbindelse med tjenesten eller arbeidet får vite om: 1) noens personlige forhold, eller 2) tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår. Som personlige forhold regnes ikke fødested, fødselsdato og personnummer, statsborgerforhold, sivilstand, yrke, bopel og arbeidssted, med mindre slike opplysninger røper et klientforhold eller andre forhold som må anses som personlige. Kongen kan ellers gi nærmere forskrifter om hvilke opplysninger som skal regnes som personlige, om hvilke organer som kan gi privatpersoner opplysninger som nevnt i punktumet foran og opplysninger om den enkeltes personlige status for øvrig, samt om vilkårene for å gi slike

opplysninger. Taushetsplikten gjelder også etter at vedkommende har avsluttet tjenesten eller arbeidet. Han kan heller ikke utnytte opplysninger som nevnt i denne paragraf i egen virksomhet eller i tjeneste eller arbeid for andre.

**Lov om straff (straffeloven)**

§ 119. Landssvik Med fengsel inntil 10 år straffes den som i krig, under okkupasjon eller en internasjonal væpnet konflikt på norsk territorium, eller ved overhengende fare for dette, yter fienden eller okkupasjonsmakten bistand mot Norge eller skader den norske forsvarsevnen. På samme måte straffes den som skader forsvarsevnen til en stat som Norge er alliert eller i kampfellesskap med.

§ 120. Grovt landssvik Grovt landssvik straffes med fengsel inntil 21 år. Ved avgjørelsen av om landssviket er grovt, skal det særlig legges vekt på forhold som nevnt i § 112 bokstav a, c og d.

§ 121. Etterretningsvirksomhet mot statshemmeligheter Med bot eller fengsel inntil 3 år straffes den som til fordel for en fremmed stat, terrororganisasjon eller uten aktverdig grunn samler inn eller setter seg i besittelse av en hemmelig opplysning som, om den blir kjent for en slik stat, terrororganisasjon eller for øvrig avsløres, kan skade grunnleggende nasjonale interesser som gjelder, a) forsvars-, sikkerhets- og beredskapsmessige forhold, b) de øverste statsorganenes virksomhet, sikkerhet eller handlefrihet, c) forholdet til andre stater, d) sikkerhetsopplegg for fremmede staters representasjon og ved større nasjonale og internasjonale arrangementer, e) samfunnets infrastruktur, såsom mat-, vann- og energiforsyning, samferdsel og telekommunikasjon, helseberedskap eller bankog pengevesen, eller f) norske naturressurser.

§ 122. Grov etterretningsvirksomhet mot statshemmeligheter Grov etterretningsvirksomhet mot statshemmeligheter straffes med fengsel inntil 10 år.

§ 123. Avsløring av statshemmeligheter Med bot eller fengsel inntil 3 år straffes den som uten aktverdig grunn offentliggjør, overleverer eller på annen måte avslører en hemmelig opplysning som kan skade grunnleggende nasjonale interesser som nevnt i § 121. Den som avslører en slik opplysning til en fremmed stat eller terrororganisasjon, anses ikke for å ha en aktverdig grunn.

§ 124. Grov avsløring av statshemmeligheter Grov avsløring av en statshemmelighet straffes med fengsel inntil 15 år.

§ 125. Uaktsom avsløring av statshemmeligheter Den som uaktsomt avslører en statshemmelighet, straffes med bot eller fengsel inntil 2 år.

§ 126. Annen ulovlig etterretning Med bot eller fengsel inntil 3 år straffes den som på norsk område til fordel for en fremmed stat eller terrororganisasjon a) innsamler opplysninger om personlige forhold, når meddelelse av disse kan volde fare for noens liv, helse, frihet eller eiendom, eller b) innsamler opplysninger som kan skade andre staters sikkerhetsinteresser.

§ 201. Uberettiget befatning med tilgangsdata, dataprogram mv. Med bot eller fengsel inntil 1 år straffes den som med forsett om å begå en straffbar handling uberettiget fremstiller, anskaffer, besitter eller gjør tilgjengelig for en annen a) passord eller andre opplysninger som kan gi tilgang til databasert informasjon eller datasystem, eller b) dataprogram eller annet som er særlig egnet som middel til å begå straffbare handlinger som retter seg mot databasert informasjon eller datasystem. På samme måte straffes den som uten forsett om å begå en straffbar handling besitter et selvspredende dataprogram, og besittelsen skyldes uberettiget fremstilling eller anskaffelse av programmet.

§ 207. Krenkelse av forretningshemmelighet Med bot eller fengsel inntil 2 år straffes den som har oppnådd kunnskap om eller rådighet over en forretningshemmelighet i anledning av et oppdrag, tillitsverv, eierforhold, tjenesteforhold eller forretningsforhold, og som uberettiget a) gjør bruk av den, for eksempel ved å utnytte den i næringsvirksomhet som konkurrerer med bedriftens egen bruk av hemmeligheten, eller b) gjør den kjent for en annen, med forsett om å sette noen i stand til å dra nytte av den. På samme måte straffes den som i anledning av et oppdrag, tillitsverv, eierforhold, tjenesteforhold eller forretningsforhold er betrodd tekniske tegninger, beskrivelser, oppskrifter, modeller eller liknende tekniske hjelpemidler og som rettsstridig utnytter disse i næringsvirksomhet.

§ 209. Brudd på taushetsplikt Med bot eller fengsel inntil 1 år straffes den som røper opplysning som han har taushetsplikt om i henhold til lovbestemmelse eller forskrift, eller utnytter en slik opplysning med forsett om å skaffe seg eller andre en uberettiget vinning.

Første ledd gjelder tilsvarende ved brudd på taushetsplikt som følger av gyldig instruks for tjeneste eller arbeid for statlig eller kommunalt organ. For den som arbeider eller utfører tjeneste for et statlig eller kommunalt organ, rammer første og annet ledd også brudd på taushetsplikt etter at tjenesten eller arbeidet er avsluttet. Grovt uaktsom overtredelse straffes på samme måte. Medvirkning er ikke straffbar.

§ 210. Grovt brudd på taushetsplikt Grovt brudd på taushetsplikt straffes med fengsel inntil 3 år.

**Militær Straffelov**

§ 69. Den, som uden skjellig Grund aabenbarer, hvad der i den militære Tjenestes Medfør er blevet ham betroet eller ved Lov eller anden gyldig Bestemmelse er betegnet som Tjenestehemmelighed, straffes med Arrest eller Tjenestens Tab eller med Fængsel indtil 6 Aar. Denne Bestemmelse kommer til Anvendelse ogsaa paa den, der efter at være fratraadt Tjenesten forbryder sig som anført med Hensyn til, hvad han under denne har faaet vide.

§ 70. Den, som ulovlig aabner eller tilsteder nogen at aabne et ham i Tjenestens Medfør betroet Brev, straffes med Tjenestens Tab eller med Fængsel indtil 3 Aar, men indtil 6 Aar, saafremt han forøver Lovbruddet for at forskaffe sig eller andre en uberettiget Vinding.