Teorija o inflaciji tražnje (Demand pull of inflation)

- Poznata je kao monetarna inflacija ili inflacija kupovne snage. Ovdje je dolazi do vučenja cijena na gore.

Ovdje se polazi od toga da višak agregatne novčane tražnje u odnosu na robne fondove dovodi do rasta cijena.

Problem je neadekvatno funkcionisanje monetarnog sistema, a posledica toga je prevelika količina kreiranog novca.

Kratko o osnovnim uzrocima inflacije u skladu sa ovom teorijom. 5 Osnovnih uzroka:

1. **Zaduživanje države kod CB** – i to na način što se koristi primarna emisija za pokriće bužetskog deficita. Ovo je posebno slučaj kod nastanka inflacija srednjeg inteziteta i hiper inflacije. Ovo predstavlja autonomni faktor kreiranja novca.
2. **Odobravanje (ekspanzija) bankarskih kredita** – i to kredita stanovništvu (potrošačke kredite) preko iznosa raspoložive štednje i kredita privredi za obrtna sredstva iznad depozita (iznos novca koji taj privredni sektor drži na računima kod banaka) i iznad potreba proizvodnje i prometa. Znači stanovništvo štedi kod banaka i onda to stanovništvo može da koristi više kredita nego što je iznos te štednje a to se ostvaruje preko kreiranja novca.
3. **Deblokiranje dijela monetarnog volumena** – npr. putem smanjenja stope obavezne rezerve
4. **Aktiviranje tezaurisanja novca koji se nalazi van platnog prometa** obično kod stanovništva – Ovdje su slični efekti kao kad je u pitanju povećanje novčane mase dodatnom emisijom kredita
5. **Rast nominalnog nacionalnog dohotka –** Ovo pod određenim uslovima može da dovede do rasta cijena. Naglo povećanje ovog dohotka može određenim slojevima da omogući da se na tržištu pojave sa većom kupovnom snagom u odnosu na raspoložive robne fondove. Dakle imaju više novca u odnosu na poljoprivrednike itd. vlasnike kapitala u pojedinim granama može da se stvori veća kupovna moć znači više novca u odnosu na raspoložive fondove i to dalje može da produkuje inflacioni jaz što se prenosi na cjelokupno nacionalno tržište.

Ovdje se javljaju dva pristupa:

* Monetaristički i
* Kenzijanski pristup

Konstatujemo: Prema Miltonu Fridmanu inflacija uvijek i svuda monetarni fenomen koji nastaje bržim rastom količine novca od rasta proizvodnje. Takođe do inflacije ne može doći bez prekomjerne količine novca u opticaju, a sa druge strane dalje kreiranje novčanog opticaja ne može biti bez inflacije.

Dakle kod njega količina novca u opticaju je u neposrednoj srazmeri sa opšim nivoima cijena.

Kenzijanski pristup: Do inflacionog pritiska i pokretanje rasta cijena nastaje kada jedan od oblika potrošnje prevazilazi odgovarajuće robne fondove na tržištu

Teorija o inflaciji troškova (Post push type of inflation)

Cijen su gurane na gore. U skladom sa ovom teorijom koja je nastala sredinom 20v, Inflacija nastaje zbog povećanja troškova faktora proizvodnje sa posebnim naglaskom na nadnice kao jedan od faktora proizvodnje.

Po Denizeu opadanje aktivnosti povećava troškove po jedinici proizvoda.

Svi ovi teoretičari pripadaju u stvari grupi Klasne teorije o novcu i uzrocima inflacije. A uzrok po njima je dakle zahtjevi radničke klase za povećanje nadnica i to po njima izaziva stalni rast cijena.

Ekštajnova varijanta teorije inflacije i troškova – On inflaciju analizira u uslovima oligopolskih struktura. To su preduzeća sa velikom koncentracijom kapitala, rada i proizvodnje. Po njemu ukupna inflacija (stopa inflacije) nastaje kao zbir 3 tipa inflacije:

1. **Bazična inflacija** – usled kretanja nadnica i troškova kapitala
2. **Šok inflacija** – kada su u pitanju promjene specifičnih cijena (nafte, poljop proizvoda)
3. **Inflacija tražnje** – koja zavisi od stepena iskorišćenosti kapaciteta industrije i stope nezaposlenosti

Kod njega je naglasak na Bazičnu inflaciju – a to je u suštini inflacija troškova rada i kapitala po jedinici proizvoda

**Naglašavamo**: U skladu sa ovom teorijom – Rast troškova proizvodnje ne može da dovede to inflacije, ukoliko to nije praćeno rastom količine novca u opticaju.

U uslovima ove inflacije troškova postavlja se dilema da li

* da se vodi **restriktivna monetarna** politika koja će usporiti rast cijena ali dovesti do neiskorišćenosti kapicata i do nezaposlenosti ili
* da se sprovede **expanzivna monetarna** politika čime se održava inflacija.

**Konstatujemo**: S obzirom da je osnovno područje djelovanje monetarne politike regulisanje agregatne tražnje a ne troškova proizvodnje – monetarna politika nije efikasna u suzbijanju inflacija troškova

Inflacija troškova i tražnje se javljaju istovremeno i međusobno se pothranjuju. Oni koji smatraju da je uzrok inflacije rast novčane tražnje preporučuju mjere monetarne i fiskalne politike dok oni koji polaze od troškova proizvodnje preporučuju kontrolu cijena.

- to je sve o inflaciji troškova –

**Ključne stavke**: Naglasak je na rastu troškova faktora proizvodnje, da teorija ima klasni naglasak, da se krivica svodi na zahtjeve radnika na povećanje nadnica što stalno dovodi do rasta cijena. Denize postavio teoretske stavove. Ekštajnova varijanta je ključna varijanta.

**KRITIKA OVIH SAVREMENIH SHVATANJA O INFLACIJI**

Kritiku je dao Čarls **Levinson** u svojoj knjizi 70-tih godina „Kapital, inlfacija i multinacionalne kompanije“

U skladu sa njegovom analizom, međunarodne kompanije se sve orijentišu na sopstvene izvore sredstava, kako bi finansirale velika ulaganja kapitala u nove investicije.

Oni cjelokupnu svoju akumulaciju povećavaju polikom podizanja cijena i time stvaraju uslove za expanziju svojih kompanija. On kritkije one stavove koji krivicu za ekonomsku nestavilnost svaljuju na radnike i sindikate.

Za razliku od Buržuanskih teoretičara Levinson pažnju usmjerava na najvažnije pitanje tj. na odnose u proizvodnji. Po njemu promjena položaja radnika u raspodjeli profita i raspolaganja sredstvima treba da smanji inflatorne pritiske i obezbijedi stabilniji razvoj u društveno ekonomskom sistemu.

Levinson polazi od uticaja Američkog kapitala u multinacionalnim kompanijama. Ove kopanije su nosioci savremene inflacije u svijetu. Oni imaju mogućnosti za povećanje cijena što dovodi do povećanje profita.

Odnosno u pitanju je trka za kapitalom koja je osnova za savremeno potrošačko društvo.

Taj koncept je poznat kao KONZUMERIZAM – kao jedan od osnovnih postulata kad su potrošači u pitanju (stalna potrošnja).

Doprinos Levinsona jeste što on obara postavke savremene građanske (ekonomske) teorije. On odbacuje teoriju Filipsove krive,

Grafik za filipsovu krivu:

|  |
| --- |
|  |

F kriva se sastoji u tvrdnji da postoji obrnuta korelacija između rasta nominalnih nadnica i nezaposlenosti. To znači da se mora vršiti **izbor** između **više** **stope inflacije** ili **niže stope nezaposlenosti**.

Nezaposlenost može da se smanjuje do 5,5 % a da to ne izazove inflaciju, ako se nezaposlenost još više smanjuje to će biti po cijeni rasta stope inflacije. To je taj Trade off odnosno negativni odnos između stope inflacije i stope nezaposlenosti. Jer on tada (19v) nije imao podatke za stopu inflacije pa je umesto toga uzeo stopu nadnica i pokazao da postoji stabilan trade off.

Ova kriva je kasnije proširena 60-tih godina od strane Miltona i Fridmana za očekivanja.

Levison je kritikovao ovakav stav. On je pošao od toga je ovo pogrešna teza, da je ova dilema inflacija nasuprot nezaposlenosti lažna i da se u uslovima inflatornih tendencija problem nezaposlenosti pogoršava

U suštini da imamo visoku inflaciju i izraženiji problem nezaposlenosti. Što je bio slučaj 70-tih godina.

Levinson ukazuje na pojavu STAGFLACIJE. To je novi ekonomski fenomen koji označava istovremenu pojavu visoke stope inflacije i nezeposlenosti.

**Konstatujemo**: Levinson smatra da je monetarna kontrola je neefikasna jer multinacionale kompanije prebacuju značajne iznose novca u različite djelove svijeta. Takođe fiskalna politika putem progresivnog oporezivanja dohodaka i profita nije efikasna zbog postojanja fiskalnih rajeva gdje postoje poreske olakšice odnosno oslobađanje od poreza

**Levinskon zaključuje**: Inflacija je rezultat ekonomske političke moći u oblasti formiranja cijena i ona je zasnovana na povezanosti krupnog kapitala i državne vlasti

Pored Levinsoan javlja se i **Emil Žam** – on polazi od toga da je zahtjev radnika za povećanje nadnica psoledica povećanih troškova života odnosno povećanih cijena koji nameću kapitalisti kako bi povećali profit

Pauzzaaa

**POSLEDICE INFLACIJE**

Posledice inflacije se dijele na:

* direktne i
* indirektne

I jedne i druge mogu biti **pozitivne** i **negativne**.

**1)** **Direktne pozitivne posledice inflacije** – **Posticanje privrednog rasta i proizvodnje.** Ekspanzija privredne aktivnosti podrazumijeva dodatnu količinu novca odnosno povećanu novčanu masu a to povećanje iznad optimalnog nivoa može povljno da djeluje na upošljavanje kapaciteta i radne snage.

Ipak praksa pokazuje da će ova povećana količina novca da dovede do rasta cijena a ne aktiviranja faktora proizvodnje koji su bili NEiskorišćeni.

Dakle kratkoročni efekat jeste ubrzanje privrednog rasta – što u dugom roku nije slučaj. Naime, ovaj lažni procvat odnosno prosperitet koji se u početku ispoljava kao rast zaposlenosti, zarada, dohotka i cijena itd. predstavlja novčanu iluziju i počinje brzo da jenjava odnosno ne može da predstavlja jedan trajan metod ubrzanja privrednog razvoja.

Drugo kao pozitivna direktna posledica je stimulisanja investicija i to u uslovima niskih investicija tj. kada su investicije na niskom nivou.

Dakle, u uslovima infacije isplati se kreditom finansirati nove investicije jer su obično kamatne stope negativne, odnosno stopa inflacije je iznad kamatne stope.

Investicije su rentabilne jer se kasnije vraća novac manje kupovne snage

1. Stimulisanje potrošnje – ovdje se javlja nekoliko problema, javljaju se neracionalni oblici potrošnje u uslovima kada novac bježi u realna dobra. Recimo potrošnja usmjerena na lux robu, nekretnine, uvoznu robu, kupovinu zemljišta, deviznih sredstava i tako dalje.
2. Gubi se kvalitet proizvoda, dolazi do pada rentabilnosti i ekonomičnosti u preduzećima – zato što, po pravilu, proizvodnja pronalazi kupca
3. Nestašica određenih proizvoda na tržištu

2) **Direktne negativne posledice**

1. **Dolazi do smanjenja kupovne snage novca** – odnosno njegove unutrašnje vrijednosti
2. **Dolazi do smanjenja deviznog kursa** – smanjenja intervalutnog kursa
3. **Povećava se Brzina opticaja novca (BON-a)** tako što novac bježi u druge oblike aktiva, a ne njegovim boljim upošljavanjem.
4. **Dolazi do rasta cijena roba i usluga koje su u slobodnom režimu**, a tamo gdje je administrativna kontrola cijena dolazi do dispariteta i nestašica na robe na tržištu
5. **Pada izvoz a raste uvoz pa dolazi do deficita u Bilansu plaćanja**
6. **U preduzećima je onemogućena izrada kalkulacije i planiranja i dolazi do porasta troškova proizvodnje**
7. Usled poslovne nesigurnosti kratkoročni cijeljevi dobijaju prioritet, a zapostavljaju se dugoročni razvojni ciljevi.
8. Dolazi do povećanja neekonomičnosti, rast prihoda nije posledica produktivnosti već je stalan rast cijena.
9. S obzirom da se svaka roba može prodati na tržištu – povećava tražnja za potrošačkim kreditima
10. Psihološki faktori produbljuju dalje inflacionu spiralu

**INDIREKTNE POZITIVNE I NEGATIVNE POSLEDICE INFLACIJE**

Ove posledice se javljaju u preraspodjeli nacionalnog dohotka. Naime, jedni bez razloga dobijaju, a drugi gube bez krivice.

Gubitke ostvaruju lica sa fixnim primanjima – službenici, penzioneri, stipendisti– zato što je novčana iluzija kada nominalna primanja zaustaju za rastom cijana i smanjeje njihove kupovne snage se sastoji u rastu nominalnih dohodaka, a ne realnih dohodaka.

Povećana nejednakost dohotka je rezultat preraspodjele dohotka u korist kapitalista, a na račun kapitalista – dakle između različitih socijalnih grupacija

Dobijaju vlasnici industrijskog i trgovačkog kapitala koji se prilagođavaju sve većoj tražnji povećavaju svoje cijene i ostvaruju extra profite.

Učešće države – Država ima koristi od inflacije jer ona povećava učešće u raspodjeli nacionalnog dohotka. Tako što povećava javne prihode (porezi, carine, takse) po stopi koja je veća od stope nacionalnog dohotka.

Postoji druga strana, **Rashodi** – Kako rastu cijene rastu i rashodi u budžetu odnosno javlja se budžetski deficit koji se pokriva iz primarne emisije kod CB i ovo je poznatko kao – Deficitarno budžetsko finansiranje.

Takođe države smanjuju svoje javne dugove tako što upisnicama zajma vraćaju istu sumu manje vrijednog novca.

\* Znači država se može zaduživati tako što emituje neke obveznice pa ti koji kupuju obveznice su upisnici zajma. U uslovima generisane inflacije država će taj iznos da vrati ali s obzirom da je pogoršana kupovna moć novca – sad taj novac manje vrijedi.

Najteže su socijalne posledice inflacije jer one pogađaju one koje trebaju da budu štićeni – a štite se oni kojima zaštita nije ni potrebna!

Dakle oni koji su pogođeni inflacijom imaju interes da se ta inflacija obuzda.

**Pozitivne posledice inflacije su zanemarljive u odnosu na negativne efekte.**